Diari Oficial de la Generalitat Valenciana


Sumari del DOGV 7791, del 26-05-2016 (2016/3732)

RESOLUCIÓ de 20 de maig de 2016, del conseller de Transparència, Responsabilitat Social, Participació i Cooperació, per la qual es minoren els crèdits que han de finançar les ajudes convocades per mitjà de l'Ordre 1/2016, de 28 de gener, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana (línia S2323).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3732


Data del document
:   20-05-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 20 de maig de 2016, del conseller de Transparència, Responsabilitat Social, Participació i Cooperació, per la qual es minoren els crèdits que han de finançar les ajudes convocades per mitjà de l'Ordre 1/2016, de 28 de gener, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana (línia S2323). [2016/3732]  
L'Orde 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana es va publicar en el Diari Oficial de la Comunitat Valenciana número 7710, de 2 de febrer de 2016, línia S2323, per un import de 2.733.000 euros.  
El ple del Consell de 13 de maig de 2016 va adoptar un acord de no disponibilitat de determinats crèdits pressupostaris de l'exercici 2016, a fi de permetre l'òptima aplicació dels recursos pressupostaris disponibles i assegurar la seua execució de forma flexible, eficaç i rigorosa, amb l'objectiu d'estabilitat per a la Comunitat en el 0,7 % del producte interior brut (PIB) i en el marc de l'actual situació econòmica i de les insuficiències del vigent model de finançament.  
En virtut d'això, i fent ús de les facultats que em conferix l'article 59.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, resolc:  
  
  
Primer  
Minorar la quantia dels crèdits destinats a finançar les subvencions convocades en virtut d'Ordre 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es regulen subvencions a organitzacions no governamentals per al desenvolupament (ONGD), per al cofinançament de projectes i activitats d'educació per al desenvolupament en l'àmbit de la Comunitat Valenciana (DOCV 7710, 02.02.2016), així com donar publicitat al crèdit pressupostari resultant, respecte de la línia de subvenció que s'assenyala a continuació, amb càrrec al programa pressupostari 134.10, Cooperació Internacional al Desenvolupament.  
  
Línia de subvenció: S2323.  
Denominació: Subvencions ONGD accions de sensibilització i educació al desenvolupament.  
Consignació pressupostària inicial: 2.733.000 euros.  
Import minoració: 902.497 euros.  
Consignació pressupostària després de minoració: 1.830.503 euros.  
  
Segon  
Publicar la present Resolució en el Diari Oficial de la Comunitat Valenciana.  
  
València, 20 de maig de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.